ຊາວລາວ 2 ແສນຄົນ ແມ່ນຮວມຢູ່ໃນຄົນຕ່າງຊາດ ຫຼາຍກວ່ານຶ່ງລ້ານຄົນ ທີ່ເຮັດວຽກຜິດກົດໝາຍ ຢູ່ໃນປະເທດໄທ
ການລະບາດຂອງພະຍາດ COVID-19 ໄດ້ເຮັດໃຫ່້ບັນດານາຍຈ້າງ ໃນປະເທດໄທ ຕ້ອງເລີກຈ້າງແຮງ ງານ ຈາກມຽນມາ ກຳປູເຈຍ ແລະລາວ ຄິດເປັນຈຳນວນຮວມກັນ ເກີນ ກວ່າ 1 ລ້ານຄົນ.
ແຮງງານຕ່າງຊາດ ລັກລອບເຮັດວຽກໂດຍຜິດກົດໝາຍ ໃນປເທດໄທ ມີຈຳ ນວນເກີນ ກວ່າ 1 ລ້ານຄົນ ໃນນີ້ຮວມມີແຮງງານລາວ 2 ແສນຄົນທີ່ເລີກຈ້າງເພາະການລະບາດ ຂອງໄວຣັສໂຄວິດ-19 ຊຶ່ງ ຊົງລິດ ໂພນເງິນ ມີິລາຍງານຈາກບາງກອກ ທ່ານອະດີສອນ ເກີດມົງຄົນ ຜູ້ປະສານງານເຄືອຄ່າຍອົງກອນດ້ານປະຊາກອນຂ້າມ ຊາດ (MWG) ໃຫ້ການຢືນຢັນວ່າ ການລະບາດຂອງພະຍາດໄວຣັສ COVID-19 ໄດ້ ເຮັດໃຫ່້ບັນດານາຍຈ້າງໃນປະເທດໄທ ຕ້ອງເລີກຈ້າງແຮງ ງານຈາກມຽນມາ ກຳປູເຈຍ ແລະລາວ ໄປແລ້ວຄິດເປັນຈຳນວນຮວມກັນເກີນ ກວ່າ 1 ລ້ານຄົນ ໃນນີ້ 80 ເປີເຊັນ ເປັນການເລີກຈ້າງແຮງງານມຽນມາ ແລະກຳປູເຈຍ ສ່ວນອີກ 20 ເປີເຊັນ ຫຼື 2 ແສນຄົນ ກໍຄືແຮງງານລາວ ທີ່ສ່ວນ ໃຫຍ່ໄດ້ພາກັນເດີນທາງກັບຄືນໄປລາວໃນປີ 2020 ແລະບໍ່ ສາມາດທີ່ຈະເດີນ ທາງເຂົ້າມາໃນໄທໄດ້ຢ່າງຖືກຕ້ອງຕາມກົດໝາຍ ເພາະການລະບາດ ຂອງ ພະຍາດ ໄວຣັສ COVID-19 ທີ່ຍັງສືບຕໍ່ໃນໄທ ຈຶ່ງເຮັດໃຫ້ແຮງງານເຫລົ່ານີ້ຕ້ອງ ພາກັນ ລັກລອບເດີນທາງເຂົ້າມາໃນໄທເພື່ອຫາເຮັດວຽກໂດຍຜິດ ກົດໝາຍໃນເວລານີ້ ດັ່ງທີ່ທ່ານອະດີສອນ ໄດ້ໃຫ້ການອະທິບາຍວ່າ: ສ່ວນທ່ານສຸຊາດ ຊົມກລິ່ນ ລັດຖະມົນຕີກະຊວງແຮງງານໄທ ຢືນຢັນວ່າ ລັດ ຖະບານໄທ ໄດ້ອະນຸຍາດໃຫ້ແຮງງານລາວ ກຳປູເຈຍ ມຽນມາ ແລະ ຫວຽດ- ນາມ ສາມາດເຮັດວຽກ ໃນໄທໄດ້ເຖິງທ້າຍເດືອນມີນາ ປີ 2022 ໂດຍທັງ ໝົດກໍຄື 2,114,609 ຄົນຈະຕ້ອງເດີນ ທາງກັບຄືນປະເທດ ເມື່ອເຖິງກຳນົດ ດັ່ງກ່າວ ແລະຈະສາມາດກັບຄືນມາເຮັດວຽກໃນໄທ ໄດ້ອີກເທື່ອໃໝ່ໄດ້ ດ້ວຍ ສັນຍາຈ້າງ ທີ່ລັດຖະບານໄທໄດ້ຕົກລົງໄວ້ກັບລັດຖະບານລາວ ກຳປູເຈຍ ມຽນມາ ແລະຫວຽດນາມ ແລ້ວນັ້ນ ໂດຍການຈັດຕັ້ງປະຕິບັດມາດຕະການດັ່ງ ກ່າວນີ້ ທາງການໄທມີເປົ້າໝາຍເພີື່ອຢຸດບັນຫາການຈ້າງແຮງງານຜິດກົດໝາຍ ທີ່ເຮັດ ໃຫ້ແຮງງານຈຳນວນຫຼາຍ ໄດ້ຕົກເປັນເຫຍື່ອຂອງຂະບວນການຄ້າມະນຸດ ຂ້າມຊາດໃນໄທ ໂດຍກະຊວງແຮງງານ ໄທກໍໄດ້ກຳນົດທັງໂທດຂັງຄຸກແລະປັບ ໃໝບັນດານາຍຈ້າງ ແລະແຮງງານທີ່ລັກລອບ ເຮັດວຽກໃນໄທໂດຍຜິດກົດໝາຍ ດ້ວຍກໍຄືໂທດຂັງຄຸກ 1 ປີ ແລະປັບໄໝ 10,000- 100,000 ບາດ ສຳລັບ ນາຍຈ້າງທີ່ຈ້າງແຮງງານໂດຍຜິດກົດໝາຍ ທັງຍັງຈະຖືກຂັງຄຸກ ແລະປັບ ໃໝເພີ້ມຂຶ້ນອີກ ຖ້າຫາກວ່າໄດ້ກະທຳຜິດຊໍ້າ ສ່ວນແຮງ ງານທີ່ລັກລອບເຮັດ ວຽກໃນໄທຈະ ຖືືກປັບໃໝ 5,000-100-000 ບາດ ແລະຈະຖືກສົ່ງໂຕກັບ ຄືນປະເທດ ໃນທັນທີ ສ່ວນທ່ານຄຳແພງ ໄຊສົມແພງ ລັດຖະມົນຕີວ່າການກະຊວງແຮງງານ ແລະ ສະວັດດີ ການສັງຄົມ ໄດ້ຖະແຫຼງວ່າ ບັນຫາທີ່ຈະຕ້ອງເລັ່ງແກ້ໄຂໃນໄລຍະນີ້ ກໍຄືການເຈລະຈາ ກັບບັນດາຫົວໜ່ວຍທຸລະກິດເອກກະຊົນ ໃນທົ່ວປະເທດ ເພື່ອຂໍ ໃຫ້ມີການຈ້າງງານໃນ ລາວເພີ້ມຂຶ້ນ ໂດຍສະເພາະແມ່ນແຮງງານລາວທີ່ເດີນ ທາງກັບຈາກໄທຍ້ອນບັນຫາ ການລະບາດຂອງໄວຣັສ COVID-19 ນັ້ນ ຖືເປັນ ກຸ່ມແຮງງານທີ່ເດີນທາງກັບມາລາວ ຫຼາຍທີ່ສຸດ ແລະສ່ວນໃຫຍ່ ກໍຍັງເປັນກຸ່ມ ແຮງງານລາວທີ່ລັກລອບເຮັດວຽກໃນໄທໂດຍ ຜິດກົດໝາຍອີກດ້ວຍ ສະນັ້ນຈຶ່ງ ຈະຕ້ອງແກ້ໄຂດ້ວຍການສ້າງວຽກເຮັດງານທຳໃນລາວ ໃຫ້ໄດ້ຫຼາຍຂຶ້ນຫາກບໍ່ສະນັ້ນແລ້ວກໍຈະເປັນບັນຫາໃຫຍ່ຂຶ້ນນັບມື້ ໂດຍນັບແຕ່ເດືອນມີນາ 2020 ເປັນຕົ້ນມາ ປາກົດວ່າມີແຮງງານລາວ ທີ່ເດີນ ທາງກັບ ຈາກໄທມາລາວ 3 ແສນກວ່າຄົນ ສ່ວນກະຊວງແຮງງານໄທ ລາຍ ງານວ່າໃນປັດຈຸບັນມີ ແຮງງານລາວເຮັດວຽກໃນໄທຢ່າງຖືກຕ້ອງຕາມກົດໝາຍ 277,845 ຄົນ ໃນຂະນະທີ່ເຄືອ ຂ່າຍໃຫ້ການຊ່ວຍເຫຼືອແຮງງານຕ່າງຊາດ ໃນໄທລະບຸວ່າມີແຮງງານລາວໃນໄທ 6 ແສນ ກວ່າຄົນ ໃນນີ້ເປັນແຮງງານ ທີ່ຜິດກົດໝາຍກວ່າ 330,000 ຄົນ ແລະເກີນກວ່າ 60 ເປີເຊັນ ເປັນເພດຍິງທີ່ສ່ຽງທີ່ຈະ ຕົກເປັນເຫຍື່ອຂອງການຄ້າມາະນຸດ ສ່ວນສະພາອຸດສາຫະກຳ ແລະການຄ້າແຫ່ງຊາດ ລາວ ລາຍງານວ່າ ໃນປັດຈຸບັນ ມີແຮງງານລາວ 9 ໝື່ນ ກວ່າຄົນທີີມີປະກັນສັງຄົມ ສ່ວນ ທີ່ເຫຼືອອີກຫຼາຍກວ່າ 2 ລ້ານຄົນນັ້ນກໍຄືກຸ່ມແຮງ ງານລາວ ທີ່ບໍ່ມີຫລັກປະກັນ ໃນດ້ານ ສະວັດດີການສັງຄົມຢ່າງໃດ